Russland spøker med svensk ubåtfunn
De oppsiktsvekkende nyhetene som ble sluppet av den svenske tabloidavisen Expressen sent mandag, fikk det russiske byrået til lakonisk å konstatere at «hvis man skulle finne en ubåt i svensk farvann, ja da må den nødvendigvis være russisk», melder Svenska Dagbladet. « I oktober i fjor hevdet svenske myndigheter å ha sjokkerende bevis for en hemmelig russisk invasjon. Et kornet bilde tatt ved kysten et sted viste angivelig to fartøy i horisonten. Uten andre bevis konstaterte regjeringen at også de var russiske», skriver Sputnik. Russerne reagerer på hvor fort svenskene konkluderte med at den siste ubåten stammer fra naboene i øst. «De har allerede funnet på en virkelig romantisk og skremmende historie». Husker du? Svenske Ove: Jeg er den mystiske ubåt-mannenMandagens sensasjonelle oppslag om at ubåten «virket ganske ny», og at «mannskapet kanskje fortsatt var om bord» er tirsdag blitt avløst av langt mer edruelige forklaringer om at det trolig dreier seg om en ubåt som sank i 1916, midt under første verdenskrig. Flere svenske eksperter som har levd en stund, som pensjonert oberstløytnant Per Andersson i Sveriges kystartilleri, sier bildene minner en liten ubåt av det som på engelsk ble kalt Catfish-klassen. – Detaljene på bildene stemmer godt overens med at det er en Catfish, sier Andersson til Expressen. Anderson er også tidligere medlem av Forsvarets analysegruppe med ubåter som spesialitet. Les også: Mistenker at svensk elg i epletre var «pære full»Det russiske nyhetsbyrået anbefaler konspirasjonsglade svensker til å heller lese Jonas Jonassons suksessbok «Hundreåringen som klatret ut av vinduet og forsvant». «Der finnes det russerfrykt og russiske ubåter midt i Stockholm, og til og med en dansende og syngende Josef Stalin». Sputnik legger til at Jonassons bok også inneholder «god stil og ironi» som de sensasjonelle nyhetene i svenske mediene mangler.Det er fortsatt uklart nøyaktig hvor ubåtfunnet er gjort. Mandag skrev svenske medier at det var et islandsk selskap som hadde gitt det private svenske dykkerselskapet Ocean X Team koordinatene, og at dykkerne gikk rett på vraket. Det er ikke kommet fram noe som kaster mer lys over denne forbindelsen. Dagens Nyheter siterer flere eksperter som mener funnet er av historisk interesse og at den sier lite om de siste tiårenes jakt på ubåter i den svenske skjærgården. Fått med deg? Ubåtmysteriet: 10 ubesvarte spørsmål Ubåten skal være bygd i Vladivostok i 1904 og ble satt inn i Russlands østersjøflåte i 1915. Den forliste og sank da den våren 1916 kolliderte den det svenske skipet SS «Ångermanland» i svært dårlig vær. Kollisjonen skjedde 10. mai kl. 04 om morgenen, og 18 mann omkom. Detaljerte opplysninger om denne hendelsen ble offentliggjort i juli 2014, så dykkerselskapet har visst om dette forliset i et helt år.
«Så er det på'n igjen», skriver det statlige nyhetsbyrået Sputnik News, etter nyhetene om et mulig nytt ubåtfunn i Sverige.